ประกาศทะเบียนประจำจังหวัดประจวบคีรีขันธ์ประกาศทะเบียนประจำจังหวัดประจวบคีรีขันธ์เรื่องมอบหมายอำนาจหน้าที่ของนายทะเบียนประจำจังหวัดประจวบคีรีขันธ์ให้ข้าราชการในสังกัดสำนักงานขนส่งจังหวัดประจวบคีรีขันธ์กระทำการแทนพ.ศ. ๒๕๕๘ ตามที่ได้มีการประกาศใช้บังคับพระราชบัญญัติการขนส่งทางบก (ฉบับที่๑๒) พ.ศ. ๒๕๕๗ซึ่งมีผลทำให้นายทะเบียนประจำจังหวัดมีอำนาจมอบหมายให้ข้าราชการสังกัดกรมการขนส่งทางบกกระทำการแทนได้ในการปฏิบัติหน้าที่ของนายทะเบียนประจำจังหวัดนั้นดังนั้นเพื่อให้การปฏิบัติหน้าที่ราชการเป็นไปด้วยความสะดวกรวดเร็วสามารถอำนวยประโยชน์ให้แก่ประชาชนยิ่งขึ้นอาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗นายทะเบียนประจำจังหวัดจึงมอบหมายอำนาจหน้าที่ของนายทะเบียนประจำจังหวัดให้ข้าราชการกรมการขนส่งทางบกกระทำการแทนดังต่อไปนี้ข้อ ๑ประกาศนี้เรียกว่า ประกาศนายทะเบียนประจำจังหวัดประจวบคีรีขันธ์ เรื่องมอบหมายอำนาจหน้าที่ของนายทะเบียนประจำจังหวัดให้ข้าราชการในสังกัดสำนักงานขนส่งจังหวัดประจวบคีรีขันธ์กระทำการแทน พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ให้หัวหน้ากลุ่มวิชาการขนส่ง สำนักงานขนส่งจังหวัดประจวบคีรีขันธ์เป็นผู้กระทำการแทนในส่วนที่เกี่ยวกับ(๑) การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดประจวบคีรีขันธ์ ดังนี้(ก) การบรรจุรถ(ข) การเปลี่ยนรถ(ค) การถอนรถ(๒) การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดประจวบคีรีขันธ์ ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓) การอนุญาตให้ผู้ได้รับใบอนุญาตประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดประจวบคีรีขันธ์กระทำการดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒(๔) การอนุญาตให้ผู้ได้รับอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดประจวบคีรีขันธ์ใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดประจวบคีรีขันธ์เปลี่ยนแปลงเส้นทางการเดินรถ เวลา และจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดประจวบคีรีขันธ์ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖) การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗) การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดประจวบคีรีขันธ์ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดประจวบคีรีขันธ์หรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๔ให้นักวิชาการขนส่งในกลุ่มวิชาการขนส่งสำนักงานขนส่งจังหวัดประจวบคีรีขันธ์เป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ ๓ (๑) ข้อ ๓ (๒) (ฉ)(ช) (ซ) และ (ฌ)ข้อ ๕ให้หัวหน้าฝ่ายทะเบียนรถ สำนักงานขนส่งจังหวัดประจวบคีรีขันธ์เป็นผู้กระทำการแทนในส่วนที่เกี่ยวข้องกับ(๑) การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ) การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๖ให้เจ้าพนักงานขนส่งชำนาญงาน ในฝ่ายทะเบียนรถสำนักงานขนส่งจังหวัดประจวบคีรีขันธ์ เป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ๕ (๑) (ข) (ค) (ง) (จ) (ฉ) (ช) และ (ซ)ข้อ ๗ให้หัวหน้าฝ่ายตรวจสภาพรถ สำนักงานขนส่งจังหวัดประจวบคีรีขันธ์เป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ ๕ (๑) (จ) ข้อ ๕ (๒)และ (๓)ข้อ ๘ ให้หัวหน้าฝ่ายใบอนุญาตขับรถสำนักงานขนส่งจังหวัดประจวบคีรีขันธ์เป็นผู้กระทำการแทนในส่วนที่เกี่ยวข้องกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๙ให้เจ้าพนักงานขนส่งชำนาญงาน ในฝ่ายใบอนุญาตขับรถสำนักงานขนส่งจังหวัดประจวบคีรีขันธ์เป็นผู้กระทำแทนในส่วนที่เกี่ยวกับการมอบอำนาจหน้าที่ในข้อ ๘ (ข) และ (ค)ข้อ ๑๐ให้หัวหน้าสำนักงานขนส่งจังหวัดประจวบคีรีขันธ์ สาขาอำเภอปราณบุรีและสาขาอำเภอบางสะพาน เป็นผู้กระทำการแทน (ในเขตพื้นที่ความรับผิดขอบ)ในส่วนที่เกี่ยวกับการมอบอำนาจหน้าที่ในข้อ ๕ (๑) (ข) (ค) (ง) (จ) (ฉ) (ช) และ (ซ)และข้อ ๘ (ก) (ข) (ค) (ง) และ (จ)ข้อ ๑๑ให้เจ้าพนักงานขนส่งชำนาญงาน ในงานทะเบียนรถ สำนักงานขนส่งจังหวัดประจวบคีรีขันธ์สาขาอำเภอปราณบุรี และสาขาอำเภอบางสะพาน เป็นผู้กระทำการแทน(ในเขตพื้นที่ความรับผิดชอบ) ในส่วนที่เกี่ยวกับการมอบอำนาจหน้าที่ในข้อ ๕ (๑) (ข)(ค) (ง) (จ) (ฉ) (ช) และ (ซ)ข้อ ๑๒ให้เจ้าพนักงานขนส่งชำนาญงาน ในงานใบอนุญาตขับรถ สำนักงานขนส่งจังหวัดประจวบคีรีขันธ์สาขาอำเภอปราณบุรี และสาขาอำเภอบางสะพาน เป็นผู้กระทำการแทน(ในเขตพื้นที่ความรับผิดชอบ) ในส่วนที่เกี่ยวกับการมอบอำนาจหน้าที่ในข้อ ๘ (ข) และ(ค)ข้อ ๑๓ในกรณีนายทะเบียนประจำจังหวัดได้มอบหมายอำนาจหน้าที่เรื่องใดไว้เป็นการเฉพาะก็ให้เป็นไปตามที่กำหนดไว้ในเรื่องนั้นประกาศณ วันที่ ๒๔ กรกฎาคม พ.ศ. ๒๕๕๘ภิญโญ อภิญญาลาวัณย์นายทะเบียนประจำจังหวัดประจวบคีรีขันธ์ปริยานุช/จัดทำ๓ พฤศจิกายน๒๕๕๘ปริญสินีย์/ตรวจ๓๐ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๓ ง/หน้า ๔๖/๒๙ ตุลาคม ๒๕๕๘